open-index/open-wikipedia-markdown huggingface dataset:
Eiður Guðjohnsen

**Eiður Smári Guðjohnsen** (getranslitereer as **Eidur Smari Gudjohnsen**; gebore 15 September 1978) is ’n Yslandse professionele sokkerafrigter en voormalige speler wat as voorspeler gespeel het. Eiður het sy grootste sukses in Engeland en Spanje behaal, onderskeidelik met Chelsea en Barcelona, waar hy die UEFA Champions League en La Liga met Barcelona gewen het, en die LIgabeker en die Premierliga twee keer met Chelsea.

Benewens twee tydperke by Bolton Wanderers, veertien jaar uitmekaar, het hy ook in Ysland, Nederland, Frankryk, Griekeland, België, China, Noorweë en Indië gespeel, in ’n klubloopbaan wat 23 jaar geduur het. Hy word deur baie beskou as die grootste Yslandse sokkerspeler van alle tye.

Eiður is die seun van Arnór Guðjohnsen, wat ook ’n Yslandse internasionale sokkerspeler was. Hy het sy volle internasionale debuut vir Ysland in 1996 gemaak as plaasvervanger vir sy vader en het tussen 1996 en 2016 26 internasionale doele in 88 wedstryde behaal. Hy was die kaptein van die Yslandse nasionale span totdat Ólafur Jóhannesson die rol van afrigter oorgeneem het. Hy was deel van die span wat die kwartfinales van die UEFA Euro 2016 bereik het, hul eerste groot toernooi.

## Verwysings
Acanthus gaed

***Acanthus gaed*** is 'n struik  wat deel van die Acanthaceae familie is. Die spesie is endemies aan Somalië en kom in die noorde van die land voor.

## Bronnelys 
* Plants of the World Online
Acanthus guineensis

***Acanthus guineensis*** is 'n struik  wat deel van die Acanthaceae familie is. Die spesie is inheems aan Ghana, Guinee, Ivoorkus, Liberië, Republiek die Kongo en Sierra Leone.

## Bronnelys 
* Plants of the World Online
Bluebacks

Die **bluebacks** was banknote uitgegee deur die Republiek van die Oranje-Vrystaat.

Weens die Basoeto-oorloë is die land verarm. Om vir die noodsaaklike dienste te betaal is in 1865 en 1866 die sogenaamde bluebacks deur die staatsbank in Bloemfontein laat druk en uitgegee. Note met ‘n gesamentlike waarde van £30000 is uitgereik en is deur die staat gewaarborg. Aanvanklik is slegs £1-note uitgereik. Later het £5-, £10- en £20-note gevolg. Met die ontdekking van diamante was die finansiële probleme iets van die verlede. Teen 1883 is al die note teruggetrek en vernietig. ‘n Gedeelte van hierdie note was op blou papier gedruk.

## Verwysings 
## Bronnelys 
* Bulpin, T.V.: Lost Trails of the Transvaal. Kaapstad: Howard Timmins, 1956.
* 1867 Blue Bk for Col. 1866 JJ39
Wonder Girls

duimnael|Wonder Girls in 2016.
**Wonder Girls**' (Koreaans: 원더걸스) was 'n Suid-Koreaanse meisiegroep wat in 2006 deur die MTV Wonder Girls-program in Seoel gevorm is. Die groep het oor die jare verander, en die huidige groep bestaan ​​uit die kletsrymer Yubin en die sangers Yeon, Sunmi en Hyerim. Die groep is veral bekend vir hul 2008-enkelsnit "Nobody." Die enkelsnit is ook in Engels vrygestel en het nommer 76 op die Amerikaanse Billboard Hot 100 bereik.

Die groep het amptelik op 26 Januarie 2017 ontbind na onsuksesvolle kontrakhernuwingsonderhandelinge met sommige van hul lede. Op 10 Februarie 2017 het hulle hul laaste enkelsnit "Draw Me" vrygestel, wat ook as 'n viering van hul 10de bestaansjaar gedien het.

## Diskografie
* *The Wonder Years* (2007)
* *Wonder World* (2011)
* *Reboot* (2015)
Eugène Bonaparte-monument

Die **Eugène Bonaparte-gedenkteken** staan op die plek waar die  keiserlike prins Napoléon Eugène Louis Bonaparte tydens die Anglo-Zoeloeoorlog gesneuwel het en is daarom deel van die historiese slagveldroete van KwaZulu-Natal. Hierdie baken dui die einde van die Bonaparte-dinastie aan.

## Ligging
Die kruis is by 28° 7′ 36″ suid, 30° 46′ 38″ oos, ‘n 250 meter noord van die Jojosirivier en aan die suidekant van die dorpie Uqweqwe. Dit is ‘n 6 km wes van die hoofpad van Nondweni na Vryheid, noordnoordwes van Barklieside, noordwes van Babanango en oos van Dundee. Die monumente wat die Slag van Bloedrivier herdenk, is effens wes.

## Kruis
Hierdie marmerkruis staan in ‘n gedenktuin onder bome wat in die vroeë 1900’s aangeplant is. Die jaar na sy dood het sy ma, keiserin Eugenie, die terrein besoek. Op die kruis is die volgende bewoording aangebring:  *This cross is erected by Queen Victoria in affectionate remembrance of Napoleon Eugene Louis Jean Joseph, Prince Imperial, to mark the spot where while assisting in a reconnaissance with the British troops on the 1st June 1879 he was attacked by a party of Zulus and fell with his face to the foe.* 

## Monument
Die kruis  is in 1939 tot ‘n gedenkwaardigheid verklaar. ‘n Verdere gedenksteen is op 1 Junie 1979 deur die Franse ambassadeur in Suid-Afrika namens die Franse regering onthul.

## Bibliografie
*Oberholster, J.J.: Die historiese monumente van Suid-Afrika. Kaapstad: Kultuurstigting Rembrandt van Rijn vir die Raad vir Nasionale Gedenkwaardighede, 1972.
Acanthus polystachyus

***Acanthus polystachyus*** is 'n struik of 'n boom wat deel van die Acanthaceae familie is. Die spesie is inheems aan Burundi, Demokratiese Republiek die Kongo, Ethiopië, Kenia, Rwanda, Soedan, Suid-Soedan, Tanzanië en Uganda.

## Galery 

Acanthus pubescens, bloeiwyse, Jan Celliers Park, a.jpg
Acanthus pubescens, bloeiwyse, Jan Celliers Park, b.jpg
Acanthus pubescens, bloeiwyse, Jan Celliers Park, c.jpg
Acanthus pubescens, bloeiwyse, Jan Celliers Park, d.jpg
Acanthus pubescens, Jan Celliers Park.jpg

## Bronnelys 
* Plants of the World Online
Sleurkoëffisiënt

In vloeistofdinamika is die **sleurkoëffisiënt** of **weerstandskoëffisiënt** of **windweerstandskoëffisiënt** (aangedui as c_\mathrm{d}, c_x or c_{\rm w}) 'n dimensielose hoeveelheid wat gebruik word om die sleur of (wind)weerstand van 'n voorwerp in 'n vloeistofomgewing, soos lug of water, te kwantifiseer. Dit word gebruik in die sleurvergelyking waarin 'n laer sleurkoëffisiënt aandui dat die voorwerp minder windweerstand of aërodinamiese of hidrodinamiese sleur sal hê. Die sleurkoëffisiënt word altyd geassosieer met 'n spesifieke oppervlakarea.

Die sleurkoëffisiënt van enige voorwerp bestaan ​​uit die effekte van die twee basiese bydraers tot vloeistofdinamiese sleur: oppervlakwrywing en vormsleur. Die sleurkoëffisiënt van 'n drukvlerk of hidrovlerk sluit ook die effekte van oplig-geïnduseerde sleur in. Die sleurkoëffisiënt van 'n volledige struktuur soos 'n vliegtuig sluit ook die effekte van interferensiesleur in.

## Definisie
Die sleurkoëffisiënt c_\mathrm d word gedefinieer as

c_\mathrm d = \dfrac{ 2F_\mathrm d}{ \rho u^2 A}

waar:
* F_\mathrm d is die sleurkrag, wat die krag komponent in die vloeirigting is.
* \rho is die digtheid van die vloeistof
* u is the snelheid van die voorwerp relatief tot die vloeistof;
* A is die verwysingsarea

## Kyk ook
* Sleurkrag

## Verwysings
Frank Lampard

**Frank James Lampard** (gebore 20 Junie 1978) is ’n Engelse sokkerafrigter en voormalige middelveldspeler. Hy word wyd beskou as een van die grootste middelveldspelers van alle tye, en as een van die beste spelers van Chelsea and die Premierliga ooit. Lampard hou die rekord vir die meeste Premierliga-doele (177) deur ’n middelveldspeler in die geskiedenis van die liga.

Lampard het sy loopbaan in 1995 by West Ham United begin, die klub waarvoor sy pa, Frank Senior, ook gespeel het. In 2001 is hy vir £11 miljoen deur Londen-meddedingers Chelsea geteken. Oor sy dertien jaar by die klub het Lampard homself ontwikkel tot een van die mees doeltreffende doelgerigte middelveldspelers, en hy het uiteindelik Chelsea se voorste doelskutter van alle tye geword met 211 doele in alle kompetisies. Hy het drie Premierliga-titels, die UEFA Champions League, die UEFA Europa League, vier FA-bekers en twee Liga-bekers gewen. In 2005 is hy aangewys as die ''Football Writers' Association Footballer of the Year*, en het hy as naaswenner geëindig vir beide die *Ballon d'Or'' en FIFA Wêreldspeler van die Jaar. Ná sy vertrek by Chelsea het Lampard vir liga-meddedingers Manchester City en vir die Major League Soccer-klub New York City FC gespeel voordat hy in 2017 afgetree het. Hy het oor tien jaar vanaf 1 Desember 2000 hoog geëindig in verskeie statistieke vir Premierliga-spelers, waaronder meeste wedstryde en meeste oorwinnings.

Lampard het 106 wedstryde gespeel en 29 doele aangeteken vir die Engelse nasionale span, nadat hy in 1999 sy debuut gemaak het. Hy het sy land by drie FIFA Wêreldbekertoernooie verteenwoordig – in 2006, 2010 en 2014 – en by die Europese Kampioenskap in 2004, waar hy in die Span van die Toernooi aangewys is. Sy mees onvergeetlike — en ongelukkige — oomblik in sy loopbaan by die nasionale span het by die Vrystaatstadion in Bloemfontein plaasgevind, tydens die 2010-Wêreldbeker-wedstryd teen Duitsland in die agtste eindrondte. Daar het hy ’n skoot op doel afgevuur wat teen die dwarslat gebons het en, soos duidelik op TV-herhalings gesien kon word, die doellyn oorgesteek het. As dit toegeken was, sou dit die telling na 2–2 gelyk gemaak het. Die skeidsregter en lynregter het dit egter nie as ’n doel gesien nie, en spel is eenvoudig voortgesit.

Lampard het sy afrigterloopbaan in 2018 by Derby County begin en die klub na die eindstryd van daardie seisoen se Championship-eindronde gelei. Hy het ’n jaar later teruggekeer na Chelsea as hoofafrigter, waar hy hulle in sy eerste seisoen na vierde plek en die FA-beker-eindstryd gelei het, voordat hy in 2021 afgedank is. Ná ’n eenjaar-termyn by Everton en ’n kort terugkeer na Chelsea as waarnemer, het Lampard in 2024 by Coventry City aangesluit as hoofafrigter.

## Verwysings
Molde FK

**Molde Fotballklubb** is ’n sokkerklub gebaseer in Molde, Noorweë, wat in die Eliteserien, die hoogste vlak van Noorse sokker, meeding. Die klub is op 19 Junie 1911 gestig en was oorspronklik bekend as *International*, voordat die naam in 1915 na Molde verander is.

Molde is vyfmalige ligakampioene (2011, 2012, 2014, 2019 en 2022) en sesmalige Noorse Bekerwenners (1994, 2005, 2013, 2014, 2022 en 2023), en het nóg elf keer as naaswenner in die liga geëindig.

Molde is een van slegs drie Noorse klubs wat al aan die UEFA Champions League deelgeneem het.

## Verwysings
## Eksterne skakels 
* Amptelike webwerf
Kew Botaniese Tuin

duimnael|upright=1.39|Kew Botaniese Tuine "Temperate House" van die Pagoda.
**Kew Botaniese Tuin** is 'n botaniese tuin in suidwes Londen wat die grootste en mees diverse botaniese en mikologiese versamelings in die wêreld huisves. Dit is in 1759 gestig van die eksotiese tuin by Kew-park. Die tuin se lewendige versamelings sluit van die 27 000 taksa in  saamgestel deur die Koninklike Botaniese Tuine, Kew, terwyl die herbarium, een van die grootste in die wêreld oor die 8.5 miljoen gepreserveerde plant and fungi monsters het. Die biblioteek bevat meer as 750 000 volumes en die illustrasieversameling meer as 175 000 drukke en sketse van plante. Dit is een van Londen se top toeristeaantreklikhede en is 'n Wêrelderfenisgebied.

Kew Botaniese Tuine, saam met die botaniese tuine by Wakehurst in Sussex, word bestuur deur die Royal Botanic Gardens, Kew, 'n internasionalle belangrike botaniese navorsings- en onderriginstansie wat 1100 personeel indiensneem en 'n nie-departementele publieke liggaam is wat deur die Departement vir Omgewing, Kos en Landelike Sake geborg word.

Die botaniese tuin by Kew is formeel in 1759 begin, alhoewel dit teruggespoor kan word na die eksotiese tuin by Kew-park, wat deur Lord Henry Capell, 1ste Baron Capell van Tewkesbury, begin is. Die terrein bestaan nou uit 132 hektaar tuine en botaniese glashuise, vier Graad&nbsp;I gelysde geboue en 36 Graad&nbsp;II gelyste geboue, almal binne 'n internasionale betekenisvolle landskap geleë. Kew Botaniese Tuine word gelys as Graad I op die Register van Historiese Parke en Tuine in Engeland.

Kew Botaniese Tuine het ook sy eie polisiediens, Kew Constabulary, wat sedert 1845 bestaan.

## Verwysings
DeepMind

duimnael
**DeepMind Technologies Limited**, wat handel dryf as **Google DeepMind** of eenvoudig **DeepMind**, is 'n Brits-Amerikaanse kunsmatige intelligensie-navorsingslaboratorium wat dien as 'n filiaal van Alphabet Inc.. Gestig in die Verenigde Koninkryk in 2010, is dit in 2014 deur Google verkry en saamgesmelt met Google AI se Google Brain-afdeling om Google DeepMind in April 2023 te word. Die maatskappy se hoofkwartier is in Londen, met navorsingsentrums in die Verenigde State, Kanada, Frankryk, Duitsland en Switserland.

In 2014 het DeepMind neurale Turing-masjiene bekendgestel (neurale netwerke wat toegang tot eksterne geheue kan kry soos 'n konvensionele Turing-masjien). Die maatskappy het baie neurale netwerkmodelle geskep wat met versterkingsleer opgelei is om videospeletjies en bordspeletjies te speel. Dit het in 2016 opslae gemaak nadat sy AlphaGo-program Lee Sedol, 'n Go-wêreldkampioen, in 'n vyf-wedstryd-wedstryd geklop het, wat later in die dokumentêr *AlphaGo* verskyn het. 'n Meer algemene program, AlphaZero, het die kragtigste programme wat go, skaak en shogi (Japannese skaak) gespeel het, geklop na 'n paar dae se spel teen homself met behulp van versterkingsleer. DeepMind het sedertdien modelle opgelei vir spel (MuZero, AlphaStar), vir meetkunde (AlphaGeometry) en vir algoritme-ontdekking (AlphaEvolve, AlphaDev, AlphaTensor).

In 2020 het DeepMind beduidende vordering gemaak in die probleem van proteïenvouing met AlphaFold, wat toprekords behaal het op maatstaftoetse vir proteïenvouvoorspelling. In Julie 2022 is aangekondig dat meer as 200 miljoen voorspelde proteïenstrukture, wat feitlik alle bekende proteïene verteenwoordig, op die AlphaFold-databasis vrygestel sou word.

Google DeepMind het verantwoordelik geword vir die ontwikkeling van Gemini (Google se familie van groottaalmodelle) en ander generatiewe KI-instrumente, soos die teks-na-beeld-model Imagen, die teks-na-video-model Veo en die teks-na-musiek-model Lyria.

## Verwysings
Samuel Chukwueze

**Samuel Chimerenka Chukwueze** (gebore 22 Mei 1999) is 'n Nigeriese professionele sokkerspeler wat as 'n regtervleuel speler. Hy speel tans vir die Premierliga-klub Fulham, geleen van AC Milan, en verteenwoordig ook die Nigeriese nasionale span.

## Verwysings
AlphaFold

**AlphaFold** is 'n kunsmatige intelligensie (KI) program ontwikkel deur DeepMind, 'n filiaal van Alphabet, wat voorspellings van proteïenstruktuur uitvoer. Dit is ontwerp om  diepleer tegnieke te gebruik.

AlphaFold 1 (2018) het eerste geëindig in die algehele ranglys van die 13de Kritieke Assessering van Struktuurvoorspelling (CASP) in Desember 2018. Dit was veral suksesvol om die akkuraatste strukture te voorspel vir teikens wat deur die kompetisie-organiseerders as die moeilikste beoordeel is, waar geen bestaande sjabloonstrukture beskikbaar was van proteïene met gedeeltelik soortgelyke volgordes nie.

AlphaFold 2 (2020) het hierdie plasing in die CASP14-kompetisie in November 2020 herhaal. Dit het 'n vlak van akkuraatheid behaal wat baie hoër is as enige ander inskrywing. Dit het bo 90 behaal op CASP se globale afstandstoets (GDT) vir ongeveer twee derdes van die proteïene, 'n toets wat die ooreenkoms meet tussen 'n berekeningsvoorspelde struktuur en die eksperimenteel bepaalde struktuur, waar 100 'n volledige ooreenstemming verteenwoordig.   Die insluiting van metagenomiese data het die gehalte van die voorspelling van veelvuldige volgorde-belynings verbeter. Een van die grootste bronne van die opleidingsdata was die pasgemaakte Big Fantastic Database van 65 983 866 proteïenfamilies, verteenwoordig as veelvuldige volgorde-belynings en Verborge Markovmodelle, (VMMe) wat 2 204 359 010 proteïenvolgordes van verwysingsdatabasisse, metagenome en metatranskriptome dek.

AlphaFold 2 se resultate by CASP14 is beskryf as "verstommend" en "transformerend". Sommige navorsers het egter opgemerk dat die akkuraatheid onvoldoende was vir 'n derde van sy voorspellings, en dat dit nie die onderliggende meganisme of reëls van proteïenvouing vir die proteïenvouingsprobleem, wat onopgelos bly, openbaar het nie.

Ten spyte hiervan, is die tegniese prestasie wyd erken. Op 15 Julie 2021 is die AlphaFold 2-artikel in *Nature* gepubliseer as 'n gevorderde toegangspublikasie saam met oopbronsagteware en 'n soekbare databasis van spesieproteome.Teen November 2025 is die artikel byna 43 000 keer aangehaal.

AlphaFold 3 is op 8 Mei 2024 aangekondig. Dit kan die struktuur van komplekse wat deur proteïene met DNS, RNS, verskeie ligande en ione geskep word, voorspel. Die nuwe voorspellingsmetode toon 'n minimum 50% verbetering in akkuraatheid vir proteïeninteraksies met ander molekules in vergelyking met bestaande metodes. Boonop het die voorspellingsakkuraatheid vir sekere sleutelkategorieë van interaksies effektief verdubbel.

Demis Hassabis en John Jumper van Google DeepMind het die een helfte van die 2024 Nobelprys vir Chemie gedeel, wat toegeken is "vir proteïenstruktuurvoorspelling", terwyl die ander helfte aan David Baker gegaan het "vir berekeningsproteïenontwerp". Hassabis en Jumper het voorheen die Deurbraakprys in Lewenswetenskappe en die Albert Lasker-toekenning vir Basiese Mediese Navorsing in 2023 gewen vir hul leierskap van die AlphaFold-projek.

## Verwysings
Phil Foden

**Philip Walter Foden** (gebore 28 Mei 2000) is ’n Engelse professionele sokkerspeler wat as ’n middelvelder vir die Premierliga-klub Manchester City en die Engelse nasionale span speel.

Hy het sy vaardighede by Manchester City se jeugakademie ontwikkel, en sy deurbraak in professionele sokker het in 2017 gekom toe hy die FIFA Onder-17-Wêreldbeker Goue Bal gewen het ná Engeland se suksesvolle Onder-17-Wêreldbeker-veldtog. Hy het in dieselfde jaar sy debuut vir Manchester City gemaak en is in Desember aangewys as die BBC Jong Sportspersoonlikheid van die Jaar.

Sedertdien het Foden meer as 300 wedstryde vir die klub gespeel en sewentien trofeë gewen, insluitend ’n kontinentale "treble" in die 2022/23-seisoen. Hy het in 2018 die jongste ontvanger van ’n Premierliga-wenmedalje geword. In 2019 het hy ’n tweede Premierliga-titel gewen en die klub se jongste ooit doelskieter in die UEFA Champions League geword, en is hy ook die jongste Engelse speler om beide ’n wedstryd te begin en te score in die uitklopfases van die kompetisie. In 2021 en 2022 is hy aangewys as die Premierliga Jong Speler van die Seisoen en die PFA Jong Speler van die Jaar. In 2024 is Foden aangewys as die Premierliga Speler van die Seisoen en die PFA Spelers se Speler van die Jaar.

Foden het Engeland op verskeie jeugvlakke verteenwoordig voordat hy in September 2020 sy debuut vir die senior span gemaak het. Hy was deel van die Engelse spanne vir UEFA Euro 2020, die 2022 FIFA Wêreldbeker en UEFA Euro 2024.

## Verwysings
Tijjani Reijnders

**Tijjani Martinus Jan Reijnders** (gebore 29 Julie 1998) is ’n Nederlandse professionele sokkerspeler wat as ’n middelvelder vir die Premierliga-klub Manchester City en die Nederlandse nasionale span speel. Hy het sy senior internasionale debuut vir die land in September 2023 gemaak.

Nadat hy verskeie Nederlandse jeugdspanne verteenwoordig het, het Reijnders sy loopbaan by sy tuisdorpklub, PEC Zwolle, begin voordat hy in die 2017/18-seisoen na AZ Alkmaar verhuis het. Hy is daarna tot die einde van die 2019/20-seisoen aan RKC Waalwijk uitgeleen, waarna hy na AZ teruggekeer het as ’n vaste keuse in die span. Hy het in die somer van 2023 vir AC Milan geteken en die 2024/25 *Supercoppa Italiana* gewen. Ná twee jaar by die Italiaanse klub het hy in 2025 vir Manchester City geteken.

Reijnders is van Indonesiese afkoms deur sy Molukse moeder.

## Verwysings
Pellissierhuis

Die **Pellissierhuis** in Bethulie is een van die oudste huise van blankes noord van die Oranjerivier. Dit huisves die dorp se museum.

## Huis
Die middelste gedeelte van die huis is in 1834 deur die sendeling-ambagsman C. Gosselin vir eerw. Jean Pierre Pellissier van die Paryse Evangeliese Sendinggenootskap gebou. In 1853 en weer in 1856 is die huis vergroot. Dit het verskeie slaapkamers, ‘n ruim voorhuis, besonder dik gewelmure en ‘n rietdak. Mabel Jansen en dr. Henri Pellissier, twee kleinkinders van die sendeling, het die huis in 1956 aan die dorp geskenk om die museum te huisves. In 1958 is die huis tot gedenkwaardigheid verklaar as monument vir die vroegste Christelike sendingwerk in die kontrei. 

## Museum
In die versameling word klem gelê op die vroeë sendingwerk van Pellissier onder die Ba'Thlapingstam van opperhoof Lepui. Daar is klere, dokumente, foto’s, gebruiksvoorwerpe en landbougereedskap uit die 19de eeu sowel as sekere persoonlike artikels van Pellissier en items uit die Tweede Vryheidsoorlog. Die museum is op 20 Julie 1979 geopen.

## Bbliografie
*Fransen, Hans (samesteller): Guide to the museums of Southern Africa. Kaapstad: Southern African Museums Association, 1978.
*Oberholster, J.J.: Die historiese monumente van Suid-Afrika. Kaapstad: Kultuurstigting Rembrandt van Rijn vir die Raad vir Nasionale Gedenkwaardighede, 1972.
Anisodontea

***Anisodontea*** (bergrose) is 'n genus van meerjarige struike wat behoort tot die familie Malvaceae. Die genus is endemies aan Suid-Afrika en Lesotho en daar is negentien spesies in die genus.

## Spesies 
Daar is negentien spesies wat tot die genus hoort:

* *Anisodontea alexandri* (Baker f.) D.M.Bates
* *Anisodontea anomala* (Link & Otto) D.M.Bates
* *Anisodontea biflora* (Desr.) D.M.Bates
* *Anisodontea bryoniifolia* (L.) D.M.Bates
* *Anisodontea capensis* (L.) D.M.Bates
* *Anisodontea dissecta* (Harv.) D.M.Bates
* *Anisodontea elegans* (Cav.) D.M.Bates
* *Anisodontea fruticosa* (P.J.Bergius) D.M.Bates
* *Anisodontea gracilis* D.M.Bates
* *Anisodontea × hypomadara* (Sprague) D.M.Bates
* *Anisodontea julii* (Burch. ex DC.) D.M.Bates
* *Anisodontea malvastroides* (Baker f.) D.M.Bates
* *Anisodontea procumbens* (Harv.) D.M.Bates
* *Anisodontea pseudocapensis* D.M.Bates
* *Anisodontea racemosa* (Harv.) D.M.Bates
* *Anisodontea reflexa* (J.C.Wendl.) D.M.Bates
* *Anisodontea scabrosa* (L.) D.M.Bates
* *Anisodontea setosa* (Harv.) D.M.Bates
* *Anisodontea theronii* D.M.Bates
* *Anisodontea triloba* (Thunb.) D.M.Bates

## Verwysings
Chinese Taipei Rugbyvoetbalunie

Die **Chinese Taipei Rugbyvoetbalunie** (Engels: *Chinese Taipei Rugby Football Union*, afgekort CTRFU; Chinees: 中華民國橄欖球協會) is die bestuursliggaam wat rugby en sewesrugby in die Republiek China beheer. Die beheerliggaam is in 1946 gestig en in Taipei gesetel. Sedert 1988 verteenwoordig dit die Republiek China by Wêreldrugby en sedert 1968 ook by Asië Rugby (“AR”).

## Geskiedenis 
Die Chinese Taipei Rugbyvoetbalunie is in 1946 gestig en het in 1988 by die Internasionale Rugbyvoetbalraad (IRVR, nou Wêreldrugby) aangesluit. Daarbenewens was die CTRFU in 1968 ’n stigtingslid van die Asiatiese Rugbyvoetbalunie (Engels: *Asian Rugby Football Union*, ARFU; nou Asië Rugby).

## Taak 
Die Chinese Taipei Rugbyvoetbalunie organiseer verskeie nasionale spanne, insluitend Taiwan se nasionale seniormansrugbyspan (Chinese Taipei), vroue en jeug. Die CTRFU hou ook toesig oor sewesrugby in die Republiek China en aangesien dit ’n Olimpiese sportsoort is, werk hulle met die Taiwannese Nasionale Olimpiese Komitee saam. Naas die amptelike nasionale span roep die CTRFU ook ander keurspanne byeen. Daarbenewens bestuur die beheerliggaam kinder- en jeugrugby in die Republiek China. Kinders en jongmense word reeds op skool aan rugby bekend gestel en na gelang van hul belangstelling en talent begin hul met hul afrigting. Net soos ander rugbylande beskik die Republiek China oor ’n o/20-nasionale span wat aan die Wêreldrugby o/20-kampioenskap deelneem. Die *Taiwan Sevens* is die Taiwannese sewesrugbyspan en hulle neem aan internasionale toernooie soos Wêreldrugby se Sewesreeks, Sewesrugbywêreldbeker en Olimpiese Somerspele deel.

Die beheerliggaam reël ook die plaaslike kompetisies. Die hoogste rugbyliga in die Republiek China is die Taiwannese Rugbyliga, waaraan vier klubspanne deelneem. Die meeste spelers van die Taiwannese nasionale span is uit dié liga afkomstig. Van die ander spelers is veral op professionele vlak in Japan aktief.

## Kenteken 
Die Chinese Taipei Rugbyvoetbalunie se kenteken toon ’n rugbybal wat ook aan die buitelyn van die eiland Taiwan herinner met die Engelse belettering *Chinese Taipei* daarop en die Chinese naam 中華民國橄欖球協會 daarbo.

## Verwysings 
## Eksterne skakels 
*  Die Chinese Taipei Rugbyvoetbalunie se amptelike tuisblad
Acanthus latisepalus

***Acanthus latisepalus*** is 'n struik  wat deel van die Acanthaceae familie is. Die spesie is inheems aan Gaboen en die Republiek die Kongo.

## Bronnelys 
* Plants of the World Online
Anisodontea capensis

Die **wildestokroos** (*Anisodontea capensis*) is 'n struik wat deel van die Malvaceae familie is. Die spesie is endemies aan Suid-Afrika en kom in die Noord-Kaap, Oos-Kaap en die Wes-Kaap voor. Die plant het 'n voorkomsgebied van ongeveer 31&nbsp;678&nbsp;km². Dit word gevind in die Victoria-Wes, Richmond, Middelburg, Beaufort-Wes, Graaff Reinet, Prins Albert en Uniondale distrikte.

Die spesie is redelik onbekend en daar is net een monster van die spesie opgeteken die afgelope 20 jaar. Die plant word bedreig deur oorbeweiding en verdroging van die Karoo.

## Sinonieme 
Die spesie het 18 sinonieme:

* *Malva balsamica* Jacq.
* *Malva capensis* L.
* *Malva debilis* Salisb.
* *Malva dilleniana* Eckl. & Zeyh.
* *Malva divaricata* Andrews
* *Malva microphylla* E.Mey. ex Harv.
* *Malva odorata* Westc.
* *Malva oxyacanthoides* Eckl. & Zeyh. ex Harv.
* *Malva virgata* Cav.
* *Malva virgata* Murray
* *Malva viscosa* Salisb.
* *Malvastrum capense* (L.) Garcke
* *Malvastrum capense var. balsamicum* (Jacq.) Harv.
* *Malvastrum divaricatum* (Andrews) Garcke
* *Malvastrum virgatum* A.Gray & Harv.
* *Malveopsis capensis* (L.) Kuntze
* *Malveopsis divaricata* (Andrews) Kuntze
* *Malveopsis virgata* (A.Gray & Harv.) Kuntze 

## Galery 

Anisodontea capensis.jpg
Anisodontea capensis 05.jpg
Flower, Anisodontea Big-Pink - Flickr - nekonomania (1).jpg
Anisodontea capensis2.jpg
Flower, Anisodontea Big-Pink - Flickr - nekonomania.jpg
Anisodontea capensis (L.) D.M.Bates (AM AK288753-2).jpg

## Bronnelys 
* REDLIST Sanbi
* Plants of the World
Faëton (hipotetiese planeet)

**Faëton** (Engels: *Phaeton*; Grieks: Φαέθων) is 'n planeet wat deur die Wet van Titius-Bode gehipotetiseer word. Dit sou tussen die wentelbane van Mars en Jupiter gelê het en sy vernietiging sou gelei het tot die ontstaan van die asteroïedgordel (insluitend die dwergplaneet Ceres). Die hipotetiese planeet is Faëton genoem, na die seun van die songod Helios in die Griekse mitologie wat sy vader se strydwa 'n dag lank wou bestuur. Die uiteinde was rampspoedig en Faëton is eindelik deur Zeus gedood.

## Faëton-hipotese
thumb|220px|*Die Val van Faëton*, deur Johann Michael Franz.

Volgens die gehipotetiseerde Wet van Titius-Bode, wat in die 1700's voorgestel is om die afstand tussen die planete en die Son te verduidelik, sou 'n planeet eens tussen Mars en Jupiter kon bestaan het. Nadat hy uitgevind het van die volgorde wat deur die Duitse sterrekundige en wiskundige Johann Daniel Titius voorgestel is, het die sterrekundige Johann E. Bode 'n beroep gedoen dat daar na die vyfde planeet gesoek word wat ooreenstem met 'n gaping in die reeks. (1)&nbsp;Ceres, die grootste asteroïed in die asteroïedgordel (wat nou ook as 'n dwergplaneet beskou word) is toevallig in 1801 deur die Italiaan Giuseppe Piazzi ontdek, en daar is bevind sy posisie stem ooreen met die "leë" posisie in Titius en Bode se volgorde. Dus het baie mense geglo Ceres is die "vermiste planeet". In 1802 het die sterrekundige Heinrich Wilhelm Olbers die asteroïed (2)&nbsp;Pallas, 'n tweede voorwerp in rofweg dieselfde wentelbaan as Ceres, ontdek.

[thumb|160px|links|[Heinrich Wilhelm Olbers|Heinrich Olbers.]]
Olbers het voorgestel dié twee ontdekkings is fragmente van 'n versteurde planeet wat voorheen om die Son gewentel het, en het voorspel dat nog stukke ontdek sou word. Die ontdekking van die asteroïede (3)&nbsp;Juno deur Karl Ludwig Harding and (4)&nbsp;Vesta deur Olbers, het dié hipotese 'n hupstoot gegee. In 1823 het die Duitse taalkundige Johann Gottlieb Radlof die verwoeste planeet Faëton genoem en dit so verbind met die Griekse mitologie.

in 1955 het Konstantin N. Sawtsjenko, 'n sterrekundige van Odesa, voorgestel dat Ceres, Pallas, Juno en Vesta nie fragmente van Faëton is nie, meer eerder sy voormalige mane. 'n Vyfde maan het daarna glo miljoene jare alleen om die Son gewentel. Dit het eindelik teen Faëton gebots en dit laat opbreek. Daarna het Ceres, Pallas, Juno en Vesta om die Son begin wentel.

Vandag glo die meeste sterrekundiges die asteroïede in die hoofgordel is oorblyfsels van 'n protoplanetêre skyf wat nooit 'n planeet gevorm het nie weens swaartekragsteurings deur Jupiter in die vormingsjare van die Sonnestelsel.

## Verwysings
## Bronne
* 
* 
*
* 
* , Records of meetings 1808–1916 in v. 11–27, p.&nbsp;872.

## Skakels
* J. Timothy Unruh, "Phaeton, The Lost Planet: An Ancient World that Perished," *Planetary Papers*
* Kevin O'Flynn, " Asteroid Could End World Monday," *Asteroid News*, 16 Desember 2000
Bukayo Saka

**Bukayo Ayoyinka Temidayo Saka** (gebore 5 September 2001) is ’n Engelse professionele sokkerspeler wat as ’n regtervleuel vir die Premierliga-klub Arsenal en die Engelse nasionale span speel. Hy is bekend vir sy kreatiwiteit, dribbelwerk en werkvermoë, en word beskou as een van die beste vleuelspeelers in wêreldsokker. Hy is van Joroeba-afkoms.

## Verwysings
Mikel Arteta

**Mikel Arteta Amatriain** (gebore 26 Maart 1982) is ’n Spaanse professionele sokkerafrigter en voormalige speler wat sedert 2019 die hoofafrigter van die Premierliga-klub Arsenal is.

## Verwysings
Blinky Bill the Movie

***Blinky Bill the Movie*** is 'n rekenaargeanimeerde familie-/buddy-rolprent van 2015 wat deur Deane Taylor geregisseer is. Die stemme van Ryan Kwanten, Rufus Sewell, Toni Collette, David Wenham kom onder andere daarin voor. Die rolprent is deur Jim Ballantine en Barbara Stephen vervaardig en deur die verspreidingsfirma StudioCanal versprei. Die draaiboek is deur Fin Edquist geskryf met musiek van Dale Cornelius.

## Rolverdeling 
* Ryan Kwanten as Blinky Bill, 'n jong koala.
* Rufus Sewell as Sir Claude, 'n wilde Britse korthaarkat.
* Toni Collette as Beryl en Cheryl, twee emoes.
* David Wenham as Jacko, 'n kraagkoggelmand.
* Deborah Mailman as Mrs. Bill, Blinky se ma.
* Richard Roxburgh as Mr. Bill, Blinky se pa.
* Robin McLeavy as Nutsy, 'n koala.
* Barry Otto as Mayor Wilberforce Cranklepot, 'n goanna.
* Barry Humphries as Walter, 'n ou wombat wat Mr. Bill se vriend is.
* Tin Pang as Jorge, 'n kaketoe.
* Cameron Ralph as Splodge, 'n kangaroe en Robert, 'n liervoël.
* Charlotte Rose Hamlyn as Marcia, 'n buideldiermuis wat een van Blinky se beste vriende is.
* Billy Birmingham as Tony en Richard
* Steve Cooper as Hans

## Ontvangs 
### Resensies 
Op Rotten Tomatoes gee 73% van 11 beoordelaars die rolprent 'n positiewe resensie, met 'n gemiddelde telling van 5,40/10.

## Verwysings 
## Eksterne skakels 
* 
* 
* 
* 
* 
*
Pluribus (TV-reeks)

duimnael
***Pluribus*** (gestileer as **PLUR1BUS**) is 'n Amerikaanse post-apokaliptiese wetenskapfiksie-televisiereeks wat deur Vince Gilligan vir Apple TV geskep is. Rhea Seehorn speel die hoofrol.

Die program volg die skrywer Carol Sturka, gespeel deur Seehorn, terwyl die res van die mensdom skielik saamgevoeg word in 'n kollektiewe brein wat daarna streef om Carol en ander immuun individue vriendskaplik in die brein te assimileer. Die titel van die reeks verwys na *e pluribus unum*, 'n Latynse frase wat beteken 'uit baie, een'.

Apple het twee seisoene van die reeks vir Apple TV gekontrakteer, met die reeks wat twee episodes op 7 November 2025 vrystel het, vir 'n eerste seisoen van nege episodes. Pluribus het lof ontvang van kritici, wat Gilligan se skryfwerk en regie, Seehorn se spel en die reeks se oorspronklikheid, toon en stilistiese invloede geprys het.

## Premis
Die reeks, wat in Albuquerque, Nieu-Meksiko, afspeel, fokus op die skrywer Carol Sturka, wat een van slegs 13 mense in die wêreld is wat immuun is teen die gevolge van "die Verbinding". Hierdie gebeurtenis, veroorsaak deur 'n buiteaardse virus, het die res van die mensdom omskep in 'n vreedsame en tevrede kollektiewe brein korfgees bekend as "die Ander", wat konsekwent die wense van diegene wat onaangeraak bly, akkommodeer.

## Verwysings
Anisodontea anomala

***Anisodontea anomala*** is 'n klein tot groot struik wat deel van die Malvaceae familie is. Die spesie is endemies aan Suid-Afrika en kom in die Noord-Kaap en die Wes-Kaap voor.

## Sinonieme 
Die spesie het agt sinonieme:

* *Anisodontea dregeana* C.Presl
* *Lavatera tripartita* DC.
* *Malva anomala* Link & Otto
* *Malva divaricata* E.Mey. ex Harv.
* *Malvastrum capense var. divaricatum* Eichler
* *Sphaeralcea dregeana* Harv.
* *Sphaeroma divaricatum* (Eichler) Kuntze
* *Sphaeroma dregeanum* (Harv.) Kuntze

## Galery 

Anisodontea anomala 5Dsr 0817-01.jpg
Anisodontea anomala 5Dsr 0817.jpg
Anisodontea anomala 5Dsr 0818-01.jpg

## Bronnelys 
* REDLIST Sanbi
* Plants of the World
Rose Blumkin

**Rose Blumkin** (née Gorelick; 3 Desember 1893 – 9 Augustus 1998) was 'n Amerikaanse sakevrou wat die Nebraska Furniture Mart in 1937 gestig het.

Haar leuse, volgens haar doodsberig in die *New York Times*, was: "Verkoop goedkoop, vertel die waarheid, moenie niemand bedrieg nie." in Shchedrin, 'n dorpie naby Babruysk in hedendaagse Belarus, gebore. Sy was een van agt kinders van Solomon en Chasya Gorelick. Haar pa was 'n rabbi en haar ma het 'n kruidenierswinkel bestuur.

Rose het in 1917 na die Verenigde State geëmigreer. Sy het in Seattle aangekom sonder om in Engels te kommunikeer en is deur die Amerikaanse Rooi Kruis na Fort Dodge, Iowa, oorgeplaas, waar haar man gewoon het.

## Loopbaan
Blumkin het die Nebraska Furniture Mart in 1933 geopen en gebruikte meubels verkoop. Bekend as "Mev. B.", was sy in haar middel-40's toe sy die besigheid in die kelder van haar man se winkel oopgemaak het met 'n belegging van US$500 (ongeveer $12 000 in 2024.

Blumkin het die besigheid laat groei tot die grootste binnenshuise meubelwinkel in Amerika. Dit het die aandag van Warren Buffett getrek. In 1983 het Buffett se maatskappy 'n 90%-aandeel van die Nebraska Furniture Mart vir $60 miljoen gekoop (ongeveer $189 miljoen in 2024 Blumkin het tot kort voor haar dood op die ouderdom van 104 by die daaglikse bedrywighede betrokke gebly.

## Erkenning
Blumkin was aktief as filantroop. Die Rose Blumkin Performing Arts Center is na haar vernoem. Sy was ook 'n groot skenker aan die Omaha Jewish Community Center. Sy het eregrade van die Universiteit van New York en die Universiteit van Creighton ontvang.

Blumkin is begrawe in die Golden Hill Joodse Begraafplaas.

## Verwysings
Cole Palmer

**Cole Jermaine Palmer** (gebore 6 Mei 2002) is ’n Engelse professionele sokkerspeler wat as ’n aanvallende middelvelder of vleuel vir die Premierliga-klub Chelsea en die Engelse nasionale span speel. Hy word beskou as een van die beste aanvallende middelvelders in die wêreld.

Hy is ’n akademieproduk van Manchester City en het in 2020 sy senior debuut vir die klub gemaak. Hy was later deel van hul span wat in 2023 ’n “trippel” gewen het, bestaande uit die Premierliga, die FA-beker en die UEFA Champions League. Hy het daardie jaar vir Chelsea geteken vir ’n bedrag van £40 miljoen en het ’n deurbraak-debuutseisoen gehad, waarin hy verskeie eerbewyse ontvang het, insluitend die Jong Speler van die Jaar-toekenning. In 2025 het Palmer Chelsea gehelp om beide die UEFA Konferensieliga en die FIFA-Klubwêreldbeker te wen, en is hy as Man van die Wedstryd in albei eindstryde aangewys en het hy die Goue Bal in laasgenoemde ontvang.

Palmer het Engeland op verskeie jeugvlakke verteenwoordig, insluitend die wen van die Europese Onder-21 Kampioenskap in 2023, voordat hy in dieselfde jaar sy senior debuut gemaak het.

## Verwysings
Anisodontea pseudocapensis

***Anisodontea pseudocapensis*** is 'n struik wat deel van die Malvaceae familie is. Die spesie is endemies aan Suid-Afrika en kom in die Wes-Kaap van Riversdal tot by Gouritsrivier voor. Die struik het 'n voorkomsgebied van kleiner as 500&nbsp;km² en daar is minder as vyf bevolkings bekend. Die spesie word bedreig deur gewasverbouing, oorbeweiding en vertrapping van die veld deur vee. Die spesie blom van Augustus tot Oktober en is deel van die kusfynbos en -renosterveld.

## Bronnelys 
* REDLIST Sanbi
* Plants of the World
* Biodiversityadvisor
Anisodontea dissecta

***Anisodontea dissecta*** is 'n klein struikie wat deel van die Malvaceae familie is. Die spesie is endemies aan Suid-Afrika en kom in die Wes-Kaap van Bredasdorp tot by Kogmanskloof en Potberg voor. Die spesie het reeds 70% van sy habitat afgestaan aan gewasverbouing. Die totale bevolking word op minder as 250 plante geskat en dié plante word bedreig deur oorbeweiding.

Die spesie blom in September en is deel van die kusfynbos en -renosterveld.

## Bronnelys 
* REDLIST Sanbi
* Plants of the World
* Biodiversityadvisor
Anisodontea racemosa

***Anisodontea racemosa*** is 'n klein tot groot struik wat deel van die Malvaceae familie is. Die spesie is endemies aan Suid-Afrika en kom in die Noord-Kaap en die Wes-Kaap van Nieuwoudtville tot by Clanwilliam voor. Daar was drie bevolkings bekend maar een is reeds vernietig deur oorbeweiding; dit bly 'n bedreiging.

Die spesie blom van November tot Desember en is deel van die fynbos.

## Bronnelys 
* REDLIST Sanbi
* Plants of the World
* Biodiversityadvisor
Braga

**Braga** is ’n stad en munisipaliteit in die noorde van Portugal en dien as die hoofstad van die distrik Braga. Dit is een van die oudste stede in Portugal en dateer uit die Romeinse tyd, toe dit as *Bracara Augusta* gestig is. Braga het deur die Middeleeue ’n belangrike godsdienstige sentrum geword en huisves vandag steeds die oudste katedraal in Portugal, die *Sé de Braga*. Die stad kombineer ’n ryk historiese erfenis met ’n moderne karakter, en staan bekend vir sy groot studentebevolking, ondernemingsgees en groeiende tegnologiesektor.

As toeristebestemming is Braga veral bekend vir die Bom Jesus do Monte-heiligdom, met sy ikoniese barok-trappe en panoramiese uitsig oor die stad. Ander historiese kerke, museums en argitektoniese style, wat van Romeins tot barok strek, vorm deel van die stad se kulturele identiteit. Braga is terselfdertyd ’n dinamiese en moderne streekshoofstad, met ’n aktiewe universiteit en ’n ekonomie wat tegnologie, dienste en kleinhandel kombineer.

## Verwysings
Diogo Dalot

**José Diogo Dalot Teixeira** (Portugese uitspraak: [diˈoɣu ðaˈlo]; gebore 18 Maart 1999) is ’n Portugese professionele sokkerspeler wat as ’n regter- of linkervleuelverdediger vir die Premierliga-klub Manchester United en die Portugese nasionale span speel.

Dalot is ’n produk van Porto se jeugstelsel en het in Januarie 2017 sy professionele debuut vir die klub se B-span gemaak. Hy het sy eerste-span-debuut in Oktober 2017 in ’n *Taça de Portugal*-wedstryd gespeel. Ná agt wedstryde vir Porto het hy in Junie 2018 by Manchester United aangesluit vir ’n berigte bedrag van £19 miljoen. Van Oktober 2020 tot Junie 2021 is hy aan die Italiaanse Serie A-klub AC Milan uitgeleen.

Op internasionale vlak het Dalot Portugal van o/15 tot o/21 verteenwoordig. Hy was deel van die Portugese o/17-span wat die UEFA Europese Onder-17-kampioenskap van 2016 gewen het. Hy het sy senior debuut vir Portugal tydens UEFA Euro 2020 gemaak.

## Verwysings
Anisodontea julii

***Anisodontea julii*** is 'n struik of 'n boom wat deel van die Malvaceae familie is. Die spesie is inheems aan Lesotho en Suid-Afrika. In Suid-Afrika kom die plant in KwaZulu-Natal, Oos-Kaap en die Vrystaat voor.

## Infraspesies 
Die spesie het drie infraspesies:
* *Anisodontea julii subsp. julii*
* *Anisodontea julii subsp. pannosa* (Bolus) Bates
* *Anisodontea julii subsp. prostrata* (E.Mey. ex Turcz.) Bates

## Galery 

Gardenology.org-IMG 0827 hunt07mar.jpg
Gardenology.org-IMG 0828 hunt07mar.jpg
Anisodontea julii 1DS-II 2-6589.jpg
Anisodontea julii 1DS-II 7925.jpg
Anisodontea julii 1DS-II 3674.jpg
Anisodontea julii 1DS-II 7921.jpg

## Bronnelys 
* REDLIST Sanbi
* Plants of the World
Emirates-stadion

Die **Emirates-stadion** (Engels: Emirates Stadium) is ’n groot sokkerstadion in Holloway, Noord-Londen, Engeland. Dit is sedert 2006 die tuisstadion van Arsenal FC en het ’n kapasiteit van sowat 60 000 toeskouers, wat dit een van die grootste klubstadions in die Verenigde Koninkryk maak.

Die stadion is gebou om Arsenal se ou stadion Highbury te vervang en is ontwerp om moderne geriewe en verbeterde fasiliteite vir spelers en ondersteuners te bied. Die naam kom van die borgskapsooreenkoms met Emirates, die internasionale lugredery van die Verenigde Arabiese Emirate, wat naamregte vir die stadion en trui-borgskap vir Arsenal insluit. 
links|duimnael|Binne die stadion.
Die gehalte van Arsenal se speeloppervlak en die werk van die stadion se grondversorgers is internasionaal erken, wat daartoe gelei het dat dit deur wedstrydgangers en die sportmedia as “the Carpet” beskryf word. Sedert 2009 het die stadion ’n proses van “Arsenalisation” ondergaan, met die doel om sigbare bande met Arsenal se geskiedenis te herstel en te versterk. Die stadion dien ook as gasheer vir internasionale sokkerwedstryde en funksioneer dikwels as ’n de facto tuisveld vir Brasilië se nasionale span wanneer hulle oefenwedstryde in Europa speel.

Behalwe vir sokkerwedstryde word die Emirates-stadion ook gebruik vir konserte, spesiale geleenthede en stadiontoere, en dit het ’n beduidende rol gespeel in die opknapping en ontwikkeling van die omliggende stadsgebied.

## Verwysings
## Eksterne skakels
Anisodontea × hypomadara

***Anisodontea × hypomadara*** is 'n struik wat deel van die Malvaceae familie is. Die spesie is endemies aan Suid-Afrika en kom in die Wes-Kaap voor. Die spesie is 'n hibried tussen *Anisodontea capensis* en *Anisodontea scabrosa*.

## Galery 

Anisodontea x hypomandarum 5zz.jpg
Anisodontea x hypomandarum 6zz.jpg
Anisodontea x hypomandarum 1zz.jpg
Anisodontea x hypomandarum 2zz.jpg
Anisodonteahypomandarum1.JPG

## Bronnelys 
* Plants of the World
NG gemeente Moorreesburg

Die **NG Gemeente Moorreesburg** is op 3 Desember 1879 van die NG gemeente Swartland afgestig en vernoem na sy eerste leraar.

### Aanloop en afstigting 
Teen **1863** is die plaas *Hooikraal* die verste uithoek waar ds. J.C. le Febres Moorrees elke drie maande die sakramente bedien het. Omstreeks hierdie tyd het Dirk Kotzé en P. Warnich dele van die ou plaas Hooikraal vir kerklike doeleindes afgestaan. Die hulpkerk van die NG Gemeente Zwartland is op hierdie gewyde grond gebou en op **4 Desember 1864** ingewy. Hierdie eerste kerkgebou het £675 gekos en was in wese baie eenvoudig: dit het beskik oor 'n rietdak, 'n kleivloer en ronde dennebalke sonder plafon. 

**1872/1873** - Die inspekteur van die Ring van Tulbagh, William Murray, skryf op 21 Mei 1873 aan die Skriba van die Algemene Opvoedingskommissie van sy bevindings uit die vorige jaar. In die maand April 1872 besoek Murray die gemeentes Zwartland (wat sowel Malmesbury as Hooikraal insluit), Hopefield, asook Riebeek-Wes en Riebeeks-Kasteel. By Malmesbury en by Hooikraal het hy in belang van die opvoeding gepreek. By Hooikraal is na afloop van die godsdiensoefening 'n byeenkoms gehou, waarin daar besluit is om dadelik met planne vorendag te kom - 'n onderwyserswoning by hierdie hulpkerk moet aangebou word. Ondertussen is die gebou byna voltooi. Vir die onderhoudskoste van die onderwyser het dr. Dale £50 per jaar geskenk. Dan is daar ook mejuffrou J. Louw van Tweekuilen wat deur die reël van basaars die som van £30 per jaar bymekaar gemaak het; vir drie jaar lank (as mens die briefdatum in ag neem) is die onderwys sodoende direk en indirek deur die gemeenskap self gedra. Oor haar skryf Murray: "Gemelde zuster der gemeente Zwartland heeft, mede uit de opbrengst van een vorigen Bazaar, een £25 of £30 voor den opbouw der woning gegeven - waarlijk een wenk en voorbeeld voor velen om niet alleen voor hunne eigene kinderen te zorgen, maar ook voor die van hunne verarmde natuurgenooten."

**1874** - Hooikraal slaag daarin om sy bogenoemde kerkskuld (£675) uit te wis. Nou kon die gemeente D.J. Joubert as godsdiensonderwyser en evangelis vas aanstel. Die ruim konsistoriekamer het as skoollokaal gedien. word ingedien en behandel by die Ringsvergadering van Tulbagh, op Tulbagh. Die hele saak word na die Ringskommissie verwys. Die Ringskommissie sou volmag hê om "indien zy meent dat het wenschelyk is, de gemeente te stichten."

Hierdie naam tussen hakies in die koerantberig van 6 Desember 1879 is opvallend, want al het die gemeente aanvanklik onder die naam Hooikraal bekend gestaan, is daar op die eerste kerkraadsvergadering (27 Desember 1879) besluit "dat deze gemeente bekend zal staan onder den naam van Moorreesburg". Dit is so genoem ter ere van die toenmalige predikant van Zwartland, wat hierdie wyk meer as 45 jaar lank bearbei het.

### Verwysings
Fábian Ruiz

**Fabián Ruiz Peña** (gebore 3 April 1996), algemeen bekend as **Fabián**, is ’n Spaanse professionele sokkerspeler wat as ’n sentrale middelvelder vir die Franse Ligue 1-klub Paris Saint-Germain en die Spaanse nasionale span speel.

## Verwysings
Gonçalo Ramos

**Gonçalo Matias Ramos** (gebore 20 Junie 2001) is ’n Portugese professionele sokkerspeler wat as ’n aanvaller vir die Franse Ligue 1-klub Paris Saint-Germain en die Portugese nasionale span speel.

## Verwysings
Anisodontea scabrosa

Die **sandroos** (*Anisodontea scabrosa*) is 'n klein tot groot struik wat deel van die Malvaceae familie is. Die spesie is endemies aan Suid-Afrika en kom in KwaZulu-Natal, die Noord-Kaap, Oos-Kaap en die Wes-Kaap voor. Die plant word tot 2&nbsp;m hoog, blom van Julie tot Desember en is deel van die fynbos.

## Sinonieme 
Die spesie het 21 sinonieme:

* *Malva amoena* Sims
* *Malva calycina* Cav.
* *Malva fragrans* Jacq.
* *Malva glutinosa* Desr.
* *Malva retusa* Cav.
* *Malva scabrosa* L.
* *Malva scariosa* L.
* *Malva stricta* Jacq.
* *Malvastrum amoenum* Garcke
* *Malvastrum burchellii* Baker f.
* *Malvastrum calycinum* (Cav.) Garcke
* *Malvastrum fragrans* (Jacq.) A.Gray & Harv.
* *Malvastrum puniceum* Jesson
* *Malvastrum retusum* (Cav.) Baker f.
* *Malvastrum riparium* Hutch.
* *Malvastrum scabrosum* (L.) Stapf
* *Malvastrum strictum* (Jacq.) A.Gray & Harv.
* *Malvastrum trilobatum* Baker f.
* *Malveopsis calycina* (Cav.) Kuntze
* *Malveopsis fragrans* (Jacq.) Kuntze
* *Malveopsis stricta* (Jacq.) Kuntze

## Galery 

Anisodontea scabrosa (Malvaceae) 1 (2934498864).jpg
Anisodontea scabrosa 0zz.jpg
Anisodontea scabrosa 1DS-II 1-C3669.jpg
Anisodontea scabrosa 1DS-II 1-C3670.jpg
Anisodontea scabrosa 1DS-II 2-0052.jpg
Anisodontea scabrosa, blom, Walter Sisulu NBT.jpg

## Bronnelys 
* REDLIST Sanbi
* Plants of the World
* John Manning. 2018. Field Guide to Fynbos, Struik Nature, 2018
Kamila Beregszásziová

**Kamila Beregszásziová** (gebore 3 Mei 1980) is 'n voormalige Slowaakse sokkerspeelster wat as 'n aanvaller vir die Slowaakse vrouenasionale span gespeel het. Sy het 32 wedstryde vir Slowakye gespeel tussen 1996 en 2001 en 18 doele aangeteken.

In 2001 is sy opgeneem in die eerste **FIFA Women’s World Player of the Year**-verkiesing — die eerste wêreldwye individuele FIFA-stemproses vir vrouesokker in die geskiedenis. Sy het 20ste geëindig.

## Klubloopbaan 
Beregszásziová het in 1995 vir **Olympia Košice** begin speel. Sy het 131 doele in 120 wedstryde vir die klub aangeteken.

Tydens haar aktiewe loopbaan het sy terselfdertyd aan die **Techniese Universiteit Košice** studeer.

## Internasionale loopbaan 
Sy het haar debuut vir Slowakye op 14 Augustus 1996 teen Finland in ’n UEFA-kwalifiseringswedstryd gespeel.

Sy het 18 doele in 32 internasionale wedstryde aangeteken. Van hierdie doele was 13 in amptelike kwalifiseringswedstryde.

In die kwalifikasie vir die FIFA Vroue-WK 2003 het sy vier doele aangeteken in Slowakye se 7–0 oorwinning teen Bosnië-Herzegovina.

## Erkenning 
* **20ste plek – FIFA Women’s World Player of the Year (2001)**

## Verwysings